DANIEL EEUWRICK - DIE LAASTE TREIN - Vonk Musiek
HomeMusiekDANIEL EEUWRICK – DIE LAASTE TREIN
8 Junie 2021 admin Musiek, Persverklaring 0
Sowat agt jaar gelede het 'n vreemde pakkie, versender onbekend, op sy voorstoep beland. Binne was 'n DVD van Searching for Sugerman..
Die ontvanger van die pakkie was Daniel Eeuwrick. 'n Ghoema-wenner en bekroonde argitek.
Maar dit het Daniel, wat vir een van sy albums Op die leë paron (sic) met 'n Ghoema vir beste alternatiewe album in Afrikaans bekroon is, nie gekeer om 'n musiekvideo van sy nuutste enkelsnit Die laaste trein in Nederland te te skiet nie.
"Ek het wel vir Rudi Muller van Topwatch Studios gevra om die video, wat geskiet is deur 'n Nederlandse fotograaf, Jaap Diepeveen van A Tripod Quest, te verwerk vir die Suid-Afrikaanse gehore," knipoog Daniel wat al soos 'n regte bekkige Nederlander klink.
Daniel, wat veral bekend is vir sy glas- en sement argitekoniese ontwerpe, het in middel Februarie vanjaar by die internasionale werwingsmaatskappy Tailorminds aangesluit waar hy aan onder meer by die konstruksie van farmaseutiese-geboue betrokke is.
Dit was so amper asof Daniel sy eie toekoms kon voorspel het, want hy het Die Laaste trein , wat op die einste album Op 'n leë paron verskyn het in 2013 geskryf. Lank voordat hy in Nederland sou wees, en lank voordat daar 'n woord soos Covid-19 in woordeboeke van oor die wêreld sou verskyn.
As 'n luisteraar egter die liedjie interpreteer sal die stasie 'n metafoor kan word vir "daardie dinge wat jy nooit sal verstaan nie. Reise na iewers, maar ook na nêrens.
Dié liedjie is netjies verpak, tegnies goed versorg, die mondfluitjie van Piet Botha girts-girst teen die luisteraar se oor en die elektriese kitaar van Anton L'Amour laat 'n mens dink aan 'n trein se ysterspore wat net so universieel soos musiek is. Maar 'n mens verwag ook niks anders van die musiekvervaardiger Peter Pearlson nie.
Dit is jammer dat 'n talent so groot soos syne nou vir 'n wyle nie meer Suid-Afrikaanse verhore gaan vermaak nie, maar ons hoop dat Daniel nog 'n paar enkelsnitte in Nederland gaan opneem en dit na Suid-Afrika gaan stuur.